Rocca Barbena

A Rocca Barbena (1.142 m s.l.m., dìccia numma A Rocca ascì, A Rocca (Barbéina) in bardenòllu) a l'è ina muntagna de Pre-àrpe Ligüri ch'a se tröva inta pruvinsa de Savuna, inte l'entrutèra de Arbenga. A ròcca a l'è du tüttu intu teritoriu da cumüna de Castrevegliu.

 Descrisiùn 
A còlla a se tröva in sa cadêna arpìna prinsipâle  e u suvrasta da setentrìun a cumüna de Castrevegliu, ch'a g'ha pigliàu u numme in italiàn (Castelvecchio di Rocca Barbena). U versànte nord u se fàccia in sa gròssa cunca de Bardenéi. Versu nord-ovest a còlla du Scravagliùn (814 m) a a spartìsce dau Munte Lingu (1103 m), a levante u incuntra u spartiàiva padàn ligüre che u cuntìnua cu'a Còlla Giànca (935 m), u Munte Subancu (983 m) e u Zuvu de Tuiran.Carta turistica ed escursionistica - Provincia di Savona in scà(r)a 1:50.000; ed. Pruvinsa de Savuna

In mòddu diferénte dai âtri munti da vâ du Néva a sìmma da Rocca a l'è frastagliâ e ruciûza, u ciü tantu in su versante nord. 

Cumme cumüna u munte u l'è parte de Castrevegliu, mentre a livellu de riài u se tröva fra e valài du Neva e da Burgna de Miléximu.

In sa sìmma u se ghe ìssa fia 'na cruxe che ai péi u se ghe tröva u lìbbru da vétta, cun in cuntenitû de tòlla pé a sò prutesiùn, e da lì u se ghe pò vegghe in gràn panuràmma.

 Rivàndu aa sìmma 
U se pò muntâ in sa sìmma da Rocca pé a série de senté ch'i pàrten daa còlla du Scravagliùn, ch'i l'han ina scâra de dificultài E, cun di tràtti esposti. Se nu u se pò segui chellu da Còlla Giànca.

Tütt'i dui i percursi i sun tucài da l'Âta vìa di munti Ligüri, ch'a pàssa de pôcu a nòrd da vétta, aa base da sìmma, ch'a se mustra versu a Burgna.

 Prutesiùn natürâle 
A Rocca Barbena a furma ina zôna prutètta pruvinsâle, istituìa da a pruvinsa de Savuna, pé tütelà e carateristiche ambientâli e du paesàggiu, cun e particulari furme de eruxùn carscica. 

A zona a càzze ducca dréntu au SIC du Munte Ravinét e da Rocca Barbena (cudificâ cumme IT 1324011).

 Galerìa futugrafica 

 Nòtte 

 Cartugrafìa 
 Cartugrafìa ufisiâle italiana de l'Istituto Geografico Militare (IGM) in scara 1:25.000 e 1:100.000, vixitàbile in sa réa
 Carta di senté e di rifugi scàra 1:50.000 n. 15 Arbenga, Aràsce, Savùna, Istituto Geografico Centrale - Turìn

 Âtri prugétti 

Categorîa:Montàgne da Ligùria
Categorîa:Castrevegliu